**Nastava na daljinu – Česta pitanja i odgovori – 16.3.2020. – 10:30 h**

*Objavljeno: 16. ožujka 2020.*

**ČESTA PITANJA I ODGOVORI**

ZAŠTITNE MJERE

***U našoj školi ukupno je preko 100 djelatnika. Nemamo zaštitne maske i ne možemo ih nabaviti. Kako da provodimo zaštitne mjere?***

Treba poštivati sve upute Stožera CZ RH. Znači smanjiti socijalne kontakte i rasporediti Učitelje po učionicama i to najbolje po stručnim aktivima kako bi mogli razmijeniti iskustva i pomoći jedni drugima. Nadalje, potrebno je slijediti preporučena higijenska pravila. Ukoliko Stožer donese dodatne odluke o tome ćemo vas odmah izvijestiti.

STRUČNI SURADNICI

Knjižničari trebaju biti na raspolaganju vezano uz pretraživanje izvora i knjiga te s učenicima i nastavnicima komunicirati na redovitoj osnovi. Trebaju biti uključeni u virtualne zbornice i po potrebi u virtualne razrede. Posebno ističemo potrebu da pomognu nastavnicima u kreiraju sadržaja i upotrebu materijala uz reguliranje autorskih prava.

Stručni suradnici edukacijsko-rehabilitacijskog profila trebaju pomoći u kreiranju sadržaja za učenike s teškoćama.

Stručni suradnici psihološko-pedagoškog profila trebaju savjetovati nastavnike i učenike vezano uz razrednu dinamiku u online okruženju te predlagati rješenja i upute o pristojnom ponašanju u online okruženju, reagirati na neprihvatljive oblike ponašanja kao i davati podršku u kriznim situacijama.

NASTAVNICI U ŠKOLI

Za sada je uputa da učitelji i nastavnici barem dio radnog vremena provode u školi zbog mogućnosti suradnje i pomoći. Važno je da se i osigura oprema u školi i razmotri kakvu opremu učitelji imaju kod kuće. Pravovremeno će biti dane daljnje upute.

POMOĆNICI U NASTAVI I KOMUNIKACIJSKI POSREDNICI

***Na koji će način rad pomoćnika biti plaćen i kako će se evidentirati rad pomoćnika ako roditelj ne želi da mu navedeni dolazi kod kuće?***

Ako roditelji ne žele pomoćnika u kući da pomaže kod online nastave nije nastao rad pomoćnika koji je moguće platiti.

***Kako ćemo obračunavati i tko će snositi troškove putovanja pomoćnika do učenika ako roditelji žele podršku? Što ako pomoćnici ne žele potpisati suglasnost da odlaze u privatne kuće?***

Molimo da pogledate Odluku o pomoćnicima u nastavi koja je objavljena prošli tjedan. Ukoliko pomoćnik u nastavi ne želi u privatnu kuću na to ima pravo, ali mu se to neće računati u odrađene sate.

***Kako organizirati rad stručno komunikacijskog posrednika?***

Na jednaki način kao i pomoćnika u nastavi. MZO će dopuniti Odluku o pomoćnicima tako da se odnosi i na stručno komunikacijskog posrednika.

RASPORED

***Odnosi li se navedeni raspored (https://skolazazivot.hr/raspored/) na sve škole u RH ili samo Istarsku županiju s obzirom na upute iz  obraćanja ministrice Blaženke Divjak u kojem je navedeno da učenici  predmetne nastave sutra gledaju nastavu na Sportskoj televiziji i isti  dan se s razrednicima testiraju virtualne učionice? Molim vas pojašnjenje. Osim toga mogu li učitelji već sutra krenuti sa svojim sadržajima?***

Istarska županija danas kreće punim kapacitetom, a u ostatku RH traju testiranja i pripreme. Praćenje sadržaja na televizijama je obavezno za sve učenike po rasporedu.

Na sljedećoj poveznici možete pronaći rasporede nastavnih sati za izvođenje nastave na daljinu, kao i rasporede emitiranja obrazovnih sadržaja putem televizijskih programa:

[https://skolazazivot.hr/raspored/](https://skolazazivot.hr/raspored/%20) ili <https://mzo.gov.hr/vijesti/nastava-na-daljinu-raspored/3597>

Također, pozivamo Vas da proučite sve relevantne obavijesti i upute oko organizacije nastave na daljinu na stranicama [https://skolazazivot.hr/](https://skolazazivot.hr/%20) pod rubrikom „Nastava na daljinu“.

Učitelji mogu raditi i po svojim materijalima, ali to treba javno objaviti na mrežnim stranicama škole

PLATFORMA ZA NASTAVU NA DALJINU

***Mogu koristiti Oxford Online Platformu kako bih provodila nastavu na daljinu?***

Ako cijela Vaša škola koristi navedeni sustav te ako svi nastavnici i učenici imaju na tom sustavu korisničke račune koji omogućuju jedinstvenu identifikaciju učenika i nastavnika, možete nastaviti koristiti određeni sustav za nastavu na daljinu. Molimo Vas da ravnatelj ili ravnateljica vaše škole pošalje službeni zahtjev za korištenje određenog sustava Ministarstvu znanosti i obrazovanja na mail [kurikulum@mzo.hr](https://skolazazivot.hr/nastava-na-daljinu-cesta-pitanja-i-odgovori-16-3-2020-1030-h/kurikulum%40mzo.hr).

***Možemo li koristiti platformu Edmodo u svrhu održavanja online nastave?***

Možete koristiti Edmodo platformu jer je to jedan od sustava za udaljeno učenje koji koristi AAI prijavu, koja je potrebna za verifikaciju.

***Prijava na Yammer nije moguća zbog dobne granice***

Za mlađe učenike važno je da najprije aktiviraju Office 365 račun na stranici office365.skole.hr pa tek onda uđu u Yammer koji će tada moći koristiti bez ograničenja.

***Područje nije pokriveno TV signalom***

Nastavu na daljinu možete pratiti na mrežnim stranicama Škole za život <https://skolazazivot.hr/video-lekcije/>  i na pripadnom YouTube kanalu <https://www.youtube.com/channel/UCUq1OACvA1XKyXxvstWAJ9w> te televizijskim programima HRT3 i SPTV. Za sve obrazovne sadržaje osigurani su alternativni kanali pa vjerujemo da će vam barem jedan od njih biti dostupan.

**Nedostupnost platformi za organizaciju online nastave**

Nastavu na daljinu možete pratiti na mrežnim stranicama Škole za život <https://skolazazivot.hr/video-lekcije/>  i na pripadnom YouTube kanalu Škole za život <https://www.youtube.com/channel/UCUq1OACvA1XKyXxvstWAJ9w> , i YouTube kanalu Škole na Trećem <https://www.youtube.com/channel/UC2FkzJufULIFv7f2RO-tgjw> te televizijskim programima HRT3 i SPTV. Za sve obrazovne sadržaje osigurani su alternativni kanali pa vjerujemo da će vam barem jedan od njih biti dostupan.